REPUBLIKA HRVATSKA
OSJEČKO-BARANJSKA ŽUPANIJA

OPĆINA KNEŽEVI VINOGRADI

Kneževi Vinogradi, 20.07.2020.
BILJEŠKE UZ KONSOLIDIRANE FINANCIJSKE OBRASCE SA 30.06.2020. GODINE

Općina Kneževi Vinogradi ima jednog proračunskog korisnika koji je obuhvaćen konsolidacijom, a radi se o Dječjem vrtiću „Zeko“ iz Kneževih Vinograda. Ostali proračunski korisnici su u sklopu proračuna Općine Kneževi Vinogradi.
I. PR-RAS
Prihodi poslovanja ostvareni su u iznosu od 7.589.588,00 kuna, a sastoje se od:

- prihoda od poreza u iznosu od 4.256.227,00

- pomoći iz proračuna (tekuće i kapitalne), te pomoći od ostalih subjekata unutar opće države u iznosu od 2.562.534,00
- prihoda od imovine u iznosu od 319.684,00

- prihoda od administrativnih pristojbi i po posebnim propisima (komunalna naknada, komunalni doprinos, šumski doprinos…) u iznosu od 399.152,00 kuna
- prihodi od prodaje proizvoda i robe, te pružanje usluga i prihodi od donacije u iznosu od 3.000,00

- ostali prihodi (vodni doprinos, naplata usluge vođenja naplate naknade za uređenje voda, …) u iznosu od 48.991,00.


Prihodi od prodaje nefinancijske imovine ostvareni su u iznosu od 347.476,00 kuna, a sastoje se od:

- prodaje poljoprivrednog i građevinskog zemljišta u iznosu od  331.474,00 kuna

- prodaje stambenih objekata u iznosu od 16.002,00 kuna


Općina Kneževi Vinogradi je prilikom sastavljanja konsolidiranog izvještaja eliminirala prihode iz proračuna za financiranje redovne djelatnosti Dječjeg vrtića „Zeko“ u iznosu od 550.617,00 kuna, koje je Dječji vrtić „Zeko“ iskazao na podskupini 671. Ostali prihodi zbrojeni su u ukupne prihode u konsolidiranom izvještaju.
Rashodi poslovanja iznose 6.640.678,00 kuna, a sastoje se od: 

- rashoda za zaposlene u iznosu od 1.307.181,00 kuna

- materijalnih rashoda u iznosu od 3.097.557,00 kuna
- financijskih rashoda u iznosu od 29.315,00 kuna 
- subvencija u iznosu od 633.536,00 kuna

- pomoći koje su dane unutar općeg proračuna u iznosu od 5.000,00 kuna

- naknada građanima i kućanstvima po programima u iznosu od 653.608,00   kuna

- ostalih rashoda u iznosu od 914.481,00 kuna


Rashodi za nabavu nefinancijske imovine iznose 1.823.094,00 kuna, a sastoje je se od:
- građevinskih objekata u iznosu od 1.140.935,00

- postrojenja i opreme u iznosu od 682.159,00

Izdaci za financijsku imovinu i otplatu zajmova iznose 75.000,00 kuna.

Rashodi poslovanja koji su financirani iz proračuna i iskazani u proračunu eliminirani su pri sastavljanju konsolidiranog izvještaja. Ostali rashodi proračunskog korisnika financirani iz ostalih izvora dodani su pri konsolidaciji.

Ukupni prihodi i primici



     7.937.064,00 
          Ukupni rashodi i izdaci                                       8.538.772,00  

          Preneseni višak iz prošle godine                         3.341.839,00
          Ukupni višak                                                      2.740.131,00

Značajna odstupanja u odnosu na prethodnu godinu:

- AOP 004 Porez i prirez na dohodak od nesamostalnog rada – do smanjenja u odnosu na prošlu godinu je došlo zbog smanjena uplata poreza na dohodak uslijed epidemije koronavirusa - COVID-a 19

- AOP 019 Stalni porezi na nepokretnu imovinu – do povećanja u odnosu na prošlu godinu je došlo zbog ranijeg razreza poreza na kuće za odmor od strane Porezne uprave

- AOP 053 Kapitalne pomoći od institucija i tijela EU – do smanjenja je došlo jer su u prvom kvartalu prošle godine doznačena sredstva po projektu „Eat green“ 

- AOP 055 Tekuće pomoći proračunu iz drugih proračuna – do povećanja je došlo zbog doznake kompenzacijskih mjera zbog procijenjenog gubitka prihoda na temelju povećanja osnovnog osobnog odbitka, te doznake potpore od strane Ministarstva za demografiju, obitelj, mlade i socijalnu politiku za održavanje i razvoj predškolske djelatnosti

- AOP 058 Tekuće pomoći od izvanproračunskih korisnika – u ovoj godini nismo imali zapošljavanja u javnim radovima, te nam nisu doznačena ni  sredstva za plaće istih

- AOP 059 Kapitalne pomoći od izvanproračunskih korisnika – u prošloj godini su nam doznačena sredstva za izgradnju i opremanje Reciklažnog dvorišta u Kn. Vinogradima

- AOP 068 Kapitalne pomoći temeljem prijenosa EU sredstava – u ovoj godini su nam doznačena sredstva za izgradnju ceste od kružnog toka do budućeg kampa SRC Kneževih Vinograda
-AOP 085 Prihodi od zakupa i iznajmljivanja imovine – prošle godine je uplaćena koncesija za poljoprivredno zemljište od strane Belje d.d. koja je dospijevala 31.12.2018. godine

- AOP 086 Naknada za korištenje nefinancijske imovine – do povećanja je došlo zbog donošenja rješenja HAKOM-a po kojem je povećana visina naknade za pravo puta (Hrvatski telekom d.d.) 

- AOP 116 Ostali nespomenuti prihodi
 – do smanjenja u odnosu na prošlu godinu je došlo zbog smanjenog broja izdanih rješenja za nezakonito izgrađene građevine 


- na istom AOP-u došlo je do odstupanja i kod Dječjeg vrtića „Zeko“ u odnosu na prošlu godinu zbog epidemije koronavirusa - COVID-a 19, naime za vrijeme dijela ožujka, travnja i svibnja vrtić je radio samo u obliku dežurstva

- AOP 121 Komunalne naknade – do povećanja je došlo zbog ranijeg izdavanja i dospijeća uplatnica i računa za komunalnu naknadu

- AOP 128 Tekuće donacije – do smanjenja u odnosu na prošlu godinu je došlo zbog neisplate donacije od strane tvrtke Belje plus d.o.o. po ugovoru o poslovnoj suradnji
- AOP 155 Ostali rashodi za zaposlene 
– do povećanja je došlo zbog isplate otpremnine djelatnici koja je otišla u mirovinu

- na istom AOP-u došlo je do povećanja i kod Dječjeg vrtića „Zeko“ u odnosu na prošlu godinu zbog isplate otpremnine ravnateljici koja je otišla u starosnu mirovinu

- AOP 177 Usluge promidžbe i informiranja – u prošloj godini tiskane su promotivne brošure za potrebe Općine 

- AOP 180 Zdravstvene i veterinarske usluge – do smanjenja u odnosu na prošlu godinu je došlo zbog isteka ugovora sa Veterinarskom stanicom Beli Manastir za zbrinjavanje pasa lutalica 
- AOP 201 Kamate za primljene kredite i zajmove – do smanjenja u odnosu na prošlu godinu je došlo zbog kasnije otplate kamata za II. kvartal uslijed smanjene naplate prihoda Općine zbog epidemije koronavirusa - COVID-19 

- AOP 215 Subvencije trgovačkim društvima u javnom sektoru – do povećanje u odnosu na prošlu godinu je došlo zbog sufinanciranja izgradnje kanalizacije u Karancu
- AOP 219 Subvencije poljoprivrednicima i obrtnicima – do povećanja u odnosu na prošlu godinu je došlo zbog subvencioniranja poljoprivrednika po Mjeri 2.

- AOP 235 Prijenosi proračunskim korisnicima iz nadležnog proračuna za financiranje rashoda poslovanja – do povećanja u odnosu na prošlu godinu je došlo zbog otvaranja jaslica u sklopu Dječjeg vrtića Zeko, te zapošljavanja dodatnog osoblja

- AOP 264 Kapitalne donacije građanima i kućanstvima – do povećanja u odnosu na prošlu godinu je došlo zbog sufinanciranja postavljanja turističke smeđe signalizacije

-AOP 267 Naknade štete pravnim i fizičkim osobama – prošle godine je došlo do isplate naknade štete zbog mraza u 2018. godini ( sredstva su nam  doznačena 21.12.2018. godine)

- AOP 273 Kapitalne pomoći trgovačkim društvima u javnom sektoru – do povećanja u odnosu na prošlu godinu je došlo zbog sufinanciranja trgovačkog društva 

- AOP 304 Stambeni objekti – prošle je godine jedan stan otplaćen u cijelosti

- AOP 357 Poslovni objekti – do povećanja je došlo zbog ispostave okončane situacije za dogradnju jaslica u sklopu Dječjeg vrtića „Zeko“

- AOP 358 Ceste, željeznice i ostali prometni objekti - do smanjenja je došlo zbog završetka izgradnje ceste od kružnog toka do Bazena po mjeri 7.2. ruralnog razvoja

- AOP 361 Uredska oprema i namještaj - do smanjenja je došlo zbog nabavke računalne opreme u prošloj godini

- AOP 362 Komunikacijska oprema – prošle godine nabavljena je komunikacijska oprema po projektu „V.R.I.S.A.K. BARANJE“

-  AOP 367 Uređaji, strojevi i oprema za ostale namjene -  do povećanja u odnosu na prošlu godinu je došlo zbog opremanja jaslica

- AOP 596 Otplata glavnice primljenih kredita – do povećanja je došlo zbog početka otplate dugoročnog kredita kod HBOR-a

- AOP 643 Prosječan broj zaposlenih kod proračunskog korisnika – do povećanja broja zaposlenih došlo je zbog otvaranja jaslične skupine u okviru postojećeg vrtića.

II. OBVEZE 

Stanje obveza sa 01.01.2020. godine iznosilo je 6.358.491,00 kuna, a na kraju izvještajnog razdoblja sa 30.06.2020. godine one iznose 5.674.542,00 kune. Od toga je dospjelo 10.257,00 kuna, a nedospjelo 5.664.285,00 kuna. ( od toga je nedospjelo od strane proračunskog korisnika 91.442,00 kuna)






              OPĆINSKI NAČELNIK 








   Vedran Kramarić, mag.iur.
